नई दिल्ली. अमिताभ बच्चन और अभिषेक बच्चन का खेलों के प्रति प्यार किसी से छिपा नहीं है। अभिषेक इंडियन सुपर लीग (आईएसएल) के चेन्नईयन फुटबॉल क्लब और प्रो कबड्डी लीग की टीम जयपुर पिंक पैंथर्स के मालिक भी हैं। ऐसे में फुटबॉल विश्व कप हो और वे इसके किसी मुकाबले के गवाह न बनें ऐसा कैसे हो सकता है। इंग्लिश फुटबॉल लीग के क्लब चेल्सी के समर्थक अभिषेक और अमिताभ वर्ल्ड कप के सेमीफाइनल मैच देखने के लिए रूस के सेंट पीटर्सबर्ग स्टेडियम पहुंचे। अभिषेक ने स्टेडियम में खींची गई सेल्फी भी अपने इंस्टाग्राम अकाउंट पर शेयर की है।